Приложение

**НАЦИОНАЛНА ПРОГРАМА ЗА ПРЕВЕНЦИЯ И ЗАЩИТА ОТ ДОМАШНО НАСИЛИЕ ЗА ПЕРИОДА 2024 – 2026 г.**

Насилието има много форми - от физическо и сексуално насилие, които най-често се свързват с него, до пренебрегване, обиди, заплахи, тормоз и друго психическо насилие. Обществото, изследователите, институциите и съдебните органи се интересуват да знаят каква е истинската природа на насилието, къде и кога се случва, колко често, кои са извършителите. От съществено значение е какви мерки ще се набележат за превенция и защита от домашното насилие и дали ще изпълнят своите цели, а именно намаляване на делът пострадали от домашно насилие, увеличен брой защитени жилища, където да потърсят помощ и подкрепа пострадалите и възможност за повече предоставени специализирани услуги за предоставяне на защита, помощ и подкрепа на лица, пострадали от домашно насилие или в риск предоставяни по Закона за защита от домашното насилие (ЗЗДН).

Анализът на данните, които представяме са на базата на различни източници, които са цитирани и са периода 2022-2023 г. Те показвате, че тенденцията да нарастват случаите на домашно насилие се запазва и през 2023 г.

В Доклада за прилагане на закона и за дейността на Прокуратурата и на разследващите органи за 2023 г. Прокуратурата на Република България отчита, че наблюдаваните преписки са с 36.5% повече, а новообразуваните преписки са нарастнали с 37.9%.

В резултат на постъпили уведомления от МВР по реда на чл. 21, ал. 3 от ЗЗДН през 2023 г. са образувани 306 преписки, което е с 48.5% повече спрямо 2022 г. Висок е делът на решените от прокурор преписки, спрямо наблюдаваните – 87.4% и през 2023 г. и през 2022 г. Наблюдаваните досъдебни производства (ДП), образувани за домашно насилие през настоящия отчетен период са 3 154 ДП, което е с 50.1% повече спрямо предходната година. Значително увеличение от 82.4% се отчита и при новообразуваните ДП, спрямо досъдебните производства, образувани през 2022 г. Решени от прокурор са 48.9% от наблюдаваните ДП, като за предходния отчетен период този дял е бил 60.1%. Внесените в съда прокурорски актове съставляват 31.7% от решените ДП, което е с 2.8 процентни пункта повече спрямо 2022 г. – 28.9%. През 2023 г. осъдените и санкционирани лица с влязъл в сила съдебен акт са със 151 лица повече спрямо предходната година. Оправдани с окончателен съдебен акт са 11 лица, колкото са били и през 2022 г.

През 2023 г. от домашно насилие са пострадали общо 2 211 лица. Пострадалите жени са 1 971, от тях 43 непълнолетни и 33 малолетни момичета. Мъжете, пострадали от домашно насилие са 240, от които 18 непълнолетни и 28 малолетни момчета.

Увеличение през настоящия период, спрямо предходния, се наблюдава по почти всички показатели, отчитащи дейността по досъдебните производства, образувани за осъществено домашно насилие. Наблюдаваните ДП са с 50.1% повече спрямо 2022 г., новообразуваните – с 82.4%, внесените в съда прокурорски актове – с 34%. Осъдените и санкционирани лица с влязъл в сила съдебен акт са с 58.5% повече спрямо предходната година, а оправданите с окончателен съдебен акт лица са 11, колкото са били и през 2022 г.

За повишаване на качеството на правоприлагането и ефективността на наказателното преследване през 2023 г. са проведени общо 105 обучения (дистанционно и присъствено), организирани от НИП и други външни доставчици на обучения. Обучени са общо 563 прокурори и 203 следователи. Темите на проведените обучения са с основна насоченост, свързана с трафика на хора, домашното насилие във всичките му форми и актуалните тенденции в практиката на ЕСПЧ по тези дела и др. През 2023 г. са координирани 55 обучителни мероприятия, проведени дистанционно и присъствено, организирани от НИП и други външни доставчици. Обучени са 471 прокурори и 178 следователи. Темите на проведените обучения са с основна насоченост, свързана с: противодействие на речта на омразата; защита на жертви от домашно насилие; актуални тенденции в практиката на ЕСПЧ по дела, свързани с домашно насилие и др.[[1]](#footnote-1)

В Годишния отчет за 2023 г. на Националния институт на правосъдието (НИП) противодействието на домашното насилие и насилието, основано на пола, е структурен елемент от защитата на основните права, който систематично присъства в проведените обучителни дейности на института. По проекта „Превенция и противодействие на насилието срещу жени и домашното насилие“, осъществяван с подкрепата на Норвежкия финансов механизъм 2014-2021 са развили умения за прилагане на ориентиран към правата на жертвите подход при разглеждането на дела, свързани с насилие, основано на пола и домашно насилие общо 301 представители на професионалните общности. Статистически данни на обученията през 2023 г. показват почти тройно увеличение на броя на обучените магистрати и съдебни служители в сравнение с предходната година.

Разработеното по проекта „Ръководство за управление на делата, свързани с домашно и основано на пола насилие“ бе официално представено на 13 юни 2023 г. в НИП с участието на 28 представители на професионалната общност и други експерти, работещи в областта, сред които служители на Министерството на правосъдието, Министерството на вътрешните работи, Агенцията за социално подпомагане и Държавната агенция за закрила на детето и получи висока оценка от присъстващите представители на Висшия адвокатски съвет, Националното бюро за правна помощ и Главна дирекция „Национална полиция“, които изразиха желание и готовност да го интегрират в обучението на адвокатите, определени да осигуряват първоначално консултиране и защита на пострадалите от домашно насилие и на полицейските служители. Изготвено от мултидисциплинарен екип от български и международни специалисти с утвърдена експертиза и опит в областта, Ръководството интегрира европейските стандарти в тази област, представени в контекста на относимото национално законодателство и практиката на националните и европейските съдилища, и предоставя насоки за ефективно разглеждане на делата с оглед съгласуваност и непротиворечивост на съдебната практика. Работата по ръководството продължи до края на м. октомври 2023 г. във връзка с измененията в ЗЗЗДН, както и публикуваните нови решения на Европейския съд по правата на човека.

През 2023 г. НИП е подкрепил проекта на Националната школа на магистратурата на Франция относно правата на непридружените малолетни и непълнолетни деца и бежанци, в контекста на трафика на хора и организираните престъпни групи, с фокус върху Балканския маршрут. Проектът се финансира по програма „Правосъдие“ на Европейската комисия и е с продължителност 18 месеца. В обучението "Домашно насилие" от 24-28 април 2023 г. в Париж са участвали 5 съдии.[[2]](#footnote-2) Служителите на Агенцията за социално подпомагане също са се обучавали през 2023 г. основно във Фондация "Асоциация Анимус" – 2 обучения на тема „Защита на правата на жените и младите момичета от полово базирани престъпления - домашно насилие и промени в ЗЗДН“ с общо 26 обучени служители и 1 обучение на тема „Насилие над деца и домашно насилие - разпознаване, интервенция и междуведомствено сътрудничество“ с 12 обучени служители.

В обучението на Главна дирекция "Национална полиция" -МВР „Подобряване ефективността на полицейската дейност в областта на домашното насилие и насилието, основано на пола“ са участвали 8 служители на АСП. От месец август 2023 г. ежеседмично се събира и обобщава информация за предприетите действия от АСП, свързани с активности по превенция и защита от домашно насилие. На всеки три месеца е събирана и обобщавана: справка за лицата, идентифицирани като жертва на трафик; информация за броя на идентифицираните жертви на домашно насилие; справка за движението на потребителите в социалните услуги в общността за резидентна грижа за деца и пълнолетни лица; информация за лицата, настанени в специализирани институции и социални услуги за резидентна грижа, поставени под ограничено или пълно запрещение.[[3]](#footnote-3) Съгласно Годишния отчетен доклад на Националното бюро за правна помощ са издадени 66 броя решения на председателя на НБПП за предоставена правна помощ на лица, пострадали от домашно насилие, както и 120 броя решения на председателя на Бюрото за предоставяне на правна помощ за подготовка на документи за образуване на дело и процесуано представителство на лица, след предоставена им консултация в Регионален център за консултиране, от които 19 броя на лица по Закона за защита от домашно насилие. Изработено и пуснато в действие е мобилно приложение- онлайн инструмент, подпомагащ пострадалите от домашно насилие, съдържащ обобщена информация за компетентните органи, институции и лица с дейност в областта на домашното насилие. В изпълнение на проект „Подобряване на достъпа до правосъдие на лица, живеещи под прага на бедност със специален фокус върху жени, деца и ромската общност“, финансиран по програма „Правосъдие“ на Норвежкия финансов механизъм (НФМ) 2014-2021 през 2023 г. са проведени обучения на адвокати от адвокатски колегии – Велико Търново, Стара Загора и Варна, по пилотния координационен механизъм за защита на жертви на домашно насилие и насилие основано на пола.

Подписан е Меморандум за сътрудничество и партньорство между МВР, МП, НБПП и адвокатските съвети (АС) към които функционират Регионални центрове за консултиране, администрирани съвместно с НБПП, относно координиране на общи усилия и действия в защита на пострадалите от домашно насилие. Националното бюро за правна помощ участва в редица медии, свързани с домашното насилие, вкл. за ромските медиатори по проекта на НБПП за защита на пострадали от домашно насилие.[[4]](#footnote-4)

По Доклада за дейността на Министерството на вътрешните работи през 2023 г. престъпленията, извършени в условията на домашно насилие, са 1614 (873 за 2022 г.), като се отчита увеличение с 84,9%. Разкриваемостта е 52,4%, или с 6,4 пункта повече спрямо 2022 г. Регистрирани са 3 умишлени убийства в условията на домашно насилие, спрямо едно за 2022 г. Телесните повреди в условията на домашно насилие са 823 (3 пъти повече в сравнение с 2022 г.). Случаите на неизпълнение на заповед за защита от домашно насилие са 468, спрямо 404 за 2022 г.

За преодоляване на проблемите, свързани с домашното насилие са предприети редица действия, които включват: създаване на специализиран сектор „Домашно насилие“ в ГДНП (август 2023 г.); изготвяне на нови Методически указания за действията на служителите в МВР по Закона за защита от домашното насилие, с подробно разписани стъпки за действие на всеки отделен етап – получаване на сигнал, посещение на място, беседа с пострадал, работа с извършител (в сила от януари 2024 г.); подписан Меморандум за сътрудничество и партньорство в защита на пострадалите от домашно насилие, регламентиращ взаимодействието между МВР, Министерство на правосъдието, Националното бюро за правна помощ и адвокатските съвети; сътрудничество с неправителствени организации (Алианс за защита от домашно насилие, асоциации „Деметра“ и „Анимус“ и др.). В процес е разработването на нови системи – Национална полицейска информационна система и АИС „Домашно насилие и насилие, основано на пола“.[[5]](#footnote-5)

Домашното насилие и насилието, основано на пола са сред най-често срещаните престъпления в световен мащаб. С цел противодействие на тези прояви Главна дирекция „Национална полиция“ е внедрила от началото на 2024 г. алгоритъм за оценка на риска с приложени протоколи, на чиято основа се предприемат конкретни мерки, за да се гарантира защита на жертвите от насилие. Професионално обучение са преминали 830 полицейски служители.[[6]](#footnote-6)

Главна дирекция „Национална полиция“ изпълнява проект на тема „Иновативни решения за ограничаване на домашното насилие“ - „ИЗИДА“ (Innovative Solutions to Eliminate Domestic Abuse - ISEDA), финансиран по програма „Хоризонт Европа“ на ЕС. Проектът има за цел да създава, тества, оценява и надгражда иновативни решения срещу домашното насилие и малтретиране в Европа., част от които:

* Адаптиране и тестване в различни държави на CHATBOT, позволяващ на жертвите да получат достъп до ключова информация за домашно насилие и докладване директно на полицията;
* Подобряване на способността на полицейските служители да взаимодействат с жертвите на домашно насилие чрез програма за обучение, насочена към жертвите;
* Разработване и тестване на прототип на анимирана игра за обучение и усъвършенстване уменията на полицейските служители при случаи на домашно насилие като бъдат разработени от 3 до 5 сценария;
* Разработване на платформа за данни с множество източници, способна да идентифицира тенденции и информация за препратки и да подобри разпоредбите в областта на домашното насилие;
* Подготовка на кампании за повишаване на осведомеността и образователни програми;

Срок на изпълнение септември 2022 г.- август 2025 г.[[7]](#footnote-7)

Проучване на общественото мнение „Домашното насилие в българското общество (януари 2024)“ на Изследователски център "Тренд", проведено сред 1016 пълнолетни български граждани между 17 и 24 януари 2024 г. по метода на прякото полустандартизирано интервю "лице в лице" показа, че общо 18% от българите смятат, че има случаи, в които домашното насилие е напълно заслужено, докато 13% са на мнение, че удрянето на шамар не представлява домашно насилие.[[8]](#footnote-8) Социолозите от "Тренд" отчитат, че у нас има висока чувствителност към темата за домашното насилие, като 82% от участниците смятат, че то е сериозен проблем за българското общество. Според 69% анкетираните в България все още има има форми на агресия в семейството, които се приемат за нормални в обществото ни. Около половината от българите - 48 на сто, пък са на мнение, че проблемите в семейните отношение трябва да се разрешават само в семейството. По този въпрос мъжете са по-склонни да споделят тази позиция, отколкото жените. Някои форми на агресия остават подценени за част от обществото ни. Така например 20% от анкетираните посочват, че проявите на ревност са признак на любов, докато 15% приемат за нормално да проверяваш телефона и чатовете на партньора си. По втория въпрос съгласие с твърдението проявяват по-често мъжете и хората с по-ниско образование. 25% смятат, че когато си във връзка е неприемливо да поддържаш приятелски отношения с хора от противоположния пол. Тези консервативни нагласи са по-характерни за мъжете, хората над 60 г., ниско образованите и жителите на малките градове и селата.

Според 25% обидите, псувните и заплахите не представляват форма на домашно насилие. Също толкова голям е делът и на тези, според които контролът върху начина на обличане също не е форма на домашно насилие. Междувременно 13 на сто от анкетираните не вярват, че отправянето на заплахи, поставянето на партньора в социална изолация, ограничаването на контакти с останали свят и дори удрянето на шамар влизат в категорията на "домашно насилие". Близо 1/5 от обществото (18%) са на мнение, че има случаи, в които домашното насилие е заслужено, докато 11% вярват, че понякога жертвите на домашно насилие са си виновни сами.

Най-висока степен на разпознаване като домашно насилие има при извършването на сексуален контакт без желанието на партньора - 87% от българите споделят това мнение. Други 7 на сто обаче не смятат така. Общо 4 на всеки 10 души у нас признават, че знаят за случаи на домашно насилие, които са се случвали на техни близки. Близо половината от анкетираните жени споделят това мнение. Сред водещите фактори за насилието според българите са злоупотребата с алкохол и наркотици (81%), психологически проблеми (64%) и финансови затруднения/зависимост (60%).

Мнозинството от респондентите (55%) по-скоро или изцяло не вярва, че полицията и правосъдната система в България могат да се справят с домашното насилие. Този дял се препокрива с дела на хората, които се определят като неинформирани по отношение на правните мерки, които може да се предприемат при случаи на домашно насилие.

Малко над две трети от българите (67%) считат, че са необходими законодателни промени, с които да се увеличи наказанието при случаи на домашно насилие.

Според изследване на „Галъп интернешънъл болкан“[[9]](#footnote-9) 23,7% казват, че познават жени, които страдат от психически тормоз вкъщи. Очаквано, самите жени са по-близо до темата – 33,7% от тях свидетелстват за такива познанства, докато при мъжете този дял е повече от два пъти по-нисък – 13,2%. За тормоз свидетелства групата на най-бедните, на общностите в гетата, например. Но от друга страна, като че ли най-сериозна е съзнателността по въпроса и искреността на отговорите в противоположната група – в столицата, например. Вероятно това е и мястото, където темата е по-разпознаваема, а говоренето за нея е по-свободно.

* 10,1% от респондентите пък казват, че познават мъже, които страдат от психически тормоз вкъщи. Като че ли този проблем е по-скоро идентифициран и назоваван най-вече сред групите с по-сериозни образователни и информационни възможности. Не липсва и сред общностите в гетата обаче.
* 12,4% се сещат, че знаят за деца, които страдат от психически тормоз вкъщи. И тук жените са по-чувствителната към темата група. Разбираемо, най-младите отговарят по-често „да, познавам“. И тук се запазва картината: проблем, ви, димо изразен при най-застрашените, но често заявяван и при най-добре живеещите.
* 20,4% от запитаните пълнолетни българи пък твърдят, че познават жени, които страдат от домашно насилие. При самите жени два пъти по-висок е делът на свидетелстващи за проблема в сравнение с дяловете при мъжете. По-високи са дяловете при различните етноси, в селата, сред хората с по-ниско образование, но и в столицата, както и сред средните възрастови групи и тези с по-високи доходи. Вероятно, различни са нивата на искреност, на широта на познанствата и т.н., но и тук е видно, че проблемът не е изолиран единствено сред заплашените от маргинализиране общности.

Мъже, които страдат от домашно насилие, казват, че познават 3,1%. Този проблем е практически непознат – или непризнат или неразпознат – сред по-ниските подоходни и образователни страти. За него се чува по-скоро в София и сред групите с най-добър жизнен стандарт и перспективи.

Подобен е профилът и на онези, които казват, че познават деца, страдащи от домашно насилие. Но тук, освен в обществото с по-добро качество на живот, проблемът се усеща, например, и сред групата на ромите. Общият дял на познаващи деца, жертви на насилие вкъщи е 9,1%. Очаквано, най-младите сред пълнолетните споделят за проблема в по-висока степен.

От направения анализ е видно, че институциите полагат усилия в различни дейности, които са свързани с превенцията и защитата от домашното насилие, но е необходимо все още много усилия, които да положат всички институции, неправителствени организации, местни и съдебни органи. В тази връзка са предвидени множество мерки, които са включени в Националната програма за превенция и защита от домашното насилие за периода от 2024 г. – 2026 г.

|  |  |  |  |  |
| --- | --- | --- | --- | --- |
| **Област на политика** | **Цел на държавната политика** | **Показател за наблюдение** | **Текуща стойност \*** | **Целева стойност** |
| **Превенция на домашното насилие** | **Цел 1**: Повишаване информираността, чувствителността и знанията на органите на съдебната власт и органите на МВР по проблемите на домашното насилие | Дял на внесените в съда прокурорски актове от решените досъдебни производства с предмет домашно насилие  Разкриваемост на престъпленията, извършени в условията на домашно насилие | 31,7% (2023)  52,4% (2023) | 35% (2026)  58% (2026) |
| **Цел 2:** Повишаване информираността и чувствителността на заинтересованите страни по проблемите на домашното насилие | Дял на респонденти, които са на мнение, че има форми на агресия в семейството, които се приемат за нормални в България  Дял на респонденти, които се определят като информирани (напълно информирани и по-скоро информирани) по отношение на правните мерки, които може да се предприемат при случаи на домашно насилие | 69% (2024)  37% (2024) | 63% (2026)  42% (2026) |
| **Защита от домашно насилие** | **Цел 3:** Осигуряване на по-добра защита на пострадалите лица и предоставяне на по-качествени услуги за пострадалите и извършителите на домашно насилие | Дял на респонденти, които по-скоро или изцяло не вярват, че полицията и правосъдната система в България могат да се справят с домашното насилие | 55% (2024) | 51% (2026) |

\*Източник на данни: Проучване на общественото мнение „Домашното насилие в българското общество (януари 2024)“ на Изследователски център "Тренд", проведено сред 1016 пълнолетни български граждани между 17 и 24 януари 2024 г. Проучването е проведено по метода на прякото полустандартизирано интервю "лице в лице". <https://rctrend.bg/project/%d0%b4%d0%be%d0%bc%d0%b0%d1%88%d0%bd%d0%be%d1%82%d0%be-%d0%bd%d0%b0%d1%81%d0%b8%d0%bb%d0%b8%d0%b5-%d0%b2-%d0%b1%d1%8a%d0%bb%d0%b3%d0%b0%d1%80%d1%81%d0%ba%d0%be%d1%82%d0%be-%d0%be%d0%b1%d1%89%d0%b5/>

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **№ по ред** | **Дейност** | **Отговорна институция/ партньори за изпълнение** | **Срок за изпълнение на дейността** | **Очакван резултат от изпълнението на дейността** | **Източници на финансиране за периода 2024-2026 г.** | | | **Индикатор** | **Базова стойност (година)** | **Целева стойност (година)** |
| **от бюджета на отговорната институция** | **от други източници** | |
| **източник** | **прогнозен размер в лв.** |  |  |  |
| **ПРОГРАМИ ЗА ПРЕВЕНЦИЯ НА ДОМАШНОТО НАСИЛИЕ** | | | | | | | | | | |
| **І. РАБОТА С ОРГАНИТЕ НА СЪДЕБНАТА ВЛАСТ**  **Дейностите са в изпълнение на Цел 1** | | | | | | | | | | |
| 1. | Междуинституционални срещи с органите на съдебната власт | НБПП и партньори: Адвокатски съвет към АК в страната | 2024-2026 | Стандартизиран подход в изпълнението на дейности по превенция и защита от домашно насилие. | 2024-500 лв.  2025-500 лв.  2026-500 лв. |  |  | брой проведени срещи | 2023-1бр. | 2024-1 бр.;  2025-1 бр.;  2026-1 бр. |
| 2. | Провеждане на обучителни дейности за професионално развитие на съдиите, прокурорите и следователите за работа по дела, свързани с домашно насилие в съответствие с международните стандарти | НИП | 2024-2026 | Формиране и развиване на професионални умения и компетентности по дела за домашно насилие за ефективно прилагане на международните стандарти за превенция и защита от домашно насилие | 2024 г. - 50 000 лв.  2025 г. - 55 000 лв.  2026 г. – 67 000 лв. | по проект, приключил към април 2024 г.[[10]](#footnote-10) | 2024 г. – 92 090 лв. | брой обучени | 2021-2023 г. - 449 | 2024 г. – 150;  2025 г. – 100;  2026 г. – 100. |
| **ІІ. РАБОТА С ОРГАНИТЕ НА МИНИСТЕРСТВОТО НА ВЪТРЕШНИТЕ РАБОТИ**  **Дейностите са в изпълнение на Цел 1** | | | | | | | | | | |
|  | Междуинституционални срещи с органите на Министерство на вътрешните работи. | НБПП и партньори: Адвокатски съвет към АК в страната | 2024-2026 | Стандартизиран подход в изпълнението на дейности по превенция и защита от домашно насилие | 2024-500 лв.;  2025-500 лв.;  2026-500 лв. |  |  | брой проведени срещи | 2023-1 | 2024-1 бр.;  2025-1 бр.;  2026-1 бр. |
| 2. | Осъществяване на дейности на определените от регионалните управления на образованието регионални координатори по Националната програма за превенция и защита от домашното насилие | МОН, партньор – МВР | 2024-2026 | По-добра координация между институциите в прилагане на ЗЗДН в случаи на индикации и наличие на домашно насилие | 2024 –29 000 лв.  2025 –29 000 лв.  2026 – 29 000 лв. |  |  | брой успешно координирани и решени случаи на домашно насилие  брой проведени информационни кампании | 2023-0 | до 5 на област:  за 1 г. – до 15.  за 3 г. години – до 45  за 3 год. – 3 (1 на година) |
| 3. | Провеждане на професионално обучение на служителите от МВР по въпроси, свързани с превенция и защита от домашното насилие. | МВР | 2024 - 2026 | Повишаване капацитета на полицейските служители за работа по линия домашно насилие | 2024 - 3500 лв.  2025 - 3500 лв.  2026 - 3500 лв. |  |  | брой обучени полицейски служители | 0 | 2024 -100  2025- 100  2026 -100 |
| **ІІІ. ОБУЧЕНИЕ В УЧЕБНИТЕ ЗАВЕДЕНИЯ ЗА ПРЕДОТВРАТЯВАНЕ НА ДОМАШНОТО НАСИЛИЕ И НАСЪРЧАВАНЕ НА РАВНОПОСТАВЕНОСТТТА И УВАЖЕНИЕТО МЕЖДУ ПОЛОВЕТЕ**  **Дейностите са в изпълнение на Цел 2** | | | | | | | | | | |
| 1. | Провеждане на обучение на курсанти и студенти по въпроси, свързани с превенция и защита от домашното насилие, в рамките на професионалното образование | МВР | 2024-2026 | Повишаване капацитета на курсантите и студентите за работа по линия на домашното насилие | 2024 - 5250 лв.  2025 - 5250 лв.  2026 - 5250 лв. |  |  | брой обучени курсанти и студенти | 0 | 2024 -120  2025 -120  2026-120 |
| 2. | Осъществяване на срещи с ученици и провеждане на беседи за възможностите и подкрепата, която могат да получат децата на НТЛД 116 111, както и знания за противодействие на насилието над и между деца | ДАЗД;  Партньори –МОН, общини | 2024-2026 | Повишаване на информираността и чувствителността сред учениците във връзка с насилието и сигнализиране за случаи на насилие | 2024- 5000 лева  2025- 5000 лева  2026 – 5000 лева |  |  | Брой обхванати ученици | 1500 ученици  за 2023 г. | За 2024 г.- 1500 ученици  За 2025 г.- 1600 ученици;  За 2026 г. 1600 учениц. |
| 3. | Провеждане на обучения на медицински и немедицински специалисти в областта на превенцията на насилието, включително в рамките на продължаващото медицинско обучение | НЦОЗА Партньори: БАПЗГ и други съсловни организации на медицинските специалисти, ВУ | 2024-2026 | Повишаване на компетенциите на медицинските и немедицинските специалисти за разпознаване на индикациите за насилие. | В рамките на бюджета на НЦОЗА |  |  | Брой обучени специалисти | 153 | 600 |
| 4. | Провеждане на обучения на педагогически специалисти | МОН, партньор-МВР | 2024 г. - 2026 | Повишаване на уменията на педагогическите специалисти в разпознаване на деца и ученици, жертви на домашно насилие, и за оказване на своевременна подкрепа | 2024 – 30 000 лв.  2025 – 30 000 лв.  2026 – 30 000 лв. |  |  | брой обучени педагогически специалисти | 0 | 2024 –56;  2025 –56; 2026 – 56 |
| 5. | Провеждане на обучения на определените от регионалните управления на образованието регионални координатори по Националната програма за превенция и защита от домашното насилие | МОН, партньор-МВР | м. ноември 2024 г.  м. ноември 2025 г.  м. ноември 2026 г. | Повишаване на уменията на регионалните координатори по дейността, свързана с домашното насилие в 28-те регионални управления на образованието в координиране и подкрепа на деца и ученици, жертви на домашно насилие, както и във форми на повишаване на информираността на педагогическите специалисти по темата. | 2024 – 30 000 лв.  2025 – 30 000 лв.  2026 – 30 000 лв. |  |  | брой обучени регионални координатори | 0 | За 2024 – до 28  За 2025 – до 28  За 2026 – до 28 |
| **ІV. ОБУЧЕНИЕ НА ЛИЦАТА, КОИТО ИЗВЪРШВАТ ПРЕВЕНЦИЯТА И ЗАЩИТАТА ПО ЗАКОНА**  **Дейностите са в изпълнение на Цел 2** | | | | | | | | | | |
| 1. | Обучение на адвокати от Националния регистър за правна помощ | НБПП  Партньори:  АС към АК в страната, Център за обучение на адвокати към ВАС „Кръстю Цончев“ | 2024-2026 | Специализация в областта на домашното насилие-придобиване на знания и опит и тяхното подобряване. Повишаване на качеството на правните услуги и защитата на лицата пострадали от насилие. | 2024 г.- 10 000 лв.  2025 г. -10 000 лв.  2026 г. -10 000 лв. | по проект[[11]](#footnote-11), приключил към април 2024 г. | 2024 г. - 15 000 лв. | брой обучени адвокати | 2023-0 | 2024-100 лица по проект;  2024 г. -100 лица със средства от бюджета на НБПП  2025-100 лица средства от държавния бюджет.  2026-100 лица средства от държавния бюджет. |
| 2. | Провеждане на обучения на ангажираните в системата за закрила на детето и органите по закрила на детето в 28-те административни области в страната | ДАЗД | 2024-2026 | Развиване на междуинституционалното сътрудничество и капацитет за предоставяне на специализирани обучения на органите в 28-те административни области в страната, ангажирани в системата за закрила на детето и органите по закрила на детето и други специалисти, работещи с деца | . | по проект[[12]](#footnote-12) | 1 829 291 лв. | Брой обучени лица/специалисти | 0 лица | 600  лица |
| 3. | Обучение на социалните работници от Дирекциите „Социално подпомагане“ (ДСП) | АСП  Партньори НПО, общини | 2025 - 2026 | Повишаване качеството на работа по случаи на домашно насилие в ДСП | 2025 - 260 000  2026 - 265 000 |  |  | брой проведени обучения  брой обучени социални работници | 6 (2023)  28 (2023) | 2024 - 100  2025 - 20  2026 - 20  2024 - 150  2025 - 300  2026 - 300 |
| 4. | Онлайн обучение за общински служители  осъществяващи дейности по ЗЗДН | НСОРБ в партньорство с Националния съвет по превенция и защита от домашно насилие  МВР  АСП  Бюрото за правна помощ | текущо - веднъж годишно | Повишаване капацитета на общинските служители и осъществяване на контакти с лектори от всички заинтересовани страни работещи по домашното насилие | В рамките на одобрените със ЗДБРБ за съответната година средства за делегираните от държавата дейности  2024 - 1000 лв.;  2025 – 1000 лв;  2026 – 1000 лв. |  |  | брой проведени обучения  брой обучени специалисти | 0  0 | 3 бр. онлайн обучения  2024 – 250 обучени лица със средства от бюджета на НСОРБ  2025 – 250 обучени лица със средства от бюджета на НСОРБ  2026 – 250 обучени лица със средства от бюджета на НСОРБ |
| **V. МОНИТОРИНГ НА ПРИЛАГАНЕТО НА ЗАКОНА**  **Дейностите са в изпълнение на Цел 1** | | | | | | | | | | |
| 1. | Транспониране на Директивата на Европейския парламент и на Съвета на Европа относно борбата с насилието над жени и домашното насилие | АМС – партньор  МП | 2024 – 2026 | Усъвършенстване на  законодателството в областта на защита от домашно насилие и социалната подкрепа  на пострадалите и синхронизирането му с европейски законодателни практики | В рамките на бюджета на АМС |  |  | Проект на ЗИД на ЗЗДН и проект на поздакоонови нормативни актове към ЗИД на ЗЗДН | 2023 – 1 | 2024 – 2026 – 1 ЗИД на ЗЗДН; 1 проект на Правилник за прилагане на ЗЗДН |
| **VІ. ПОДГОТОВКА И ПРОВЕЖДАНЕ НА ИНФОРМАЦИОННИ КАМПАНИИ, СЕМИНАРИ И КОНФЕРЕНЦИИ**  **Дейностите са в изпълнение на Цел 2** | | | | | | | | | | |
| 1. | Провеждане на кръгли маси и конференции по Закона за домашното насилие | НБПП | 2024-2026 | Подобряване на координацията и съдействието между органите, ангажирани в процеса за подкрепа и защита на лицата пострадали от насилие. Споделяне на добри практики и опит. | 2025 г.- 15 000 лв.;  2026 г. -15 000 лв. | 2024 - По проект[[13]](#footnote-13) приключил към април 2024 г. | 2024 - 25 500 лв. | брой проведени информационни мероприятия | 2023 – 0 | 2024-2  2025-1;  2026-1 |
| 2. | Изработване и разпространение на информационни материали - видеоклип за домашно насилие.  Разпространение на информационни материали – видеоклип и брошури. | НБПП | 2024 -2026 | Информираност на гражданите за правата им и за органите, от които могат да потърсят съдействие и защита. | 2025 г.- 20 000 лв;  2026 г.-20 000 лв. | 2024 По проект[[14]](#footnote-14)  приключил към април 2024 г. | 2024 -16 400 лв. | брой информационни материали | 2023-0 | 2024 - 1  2025-1;  2026-1 |
| 3. | Поддръжка на мобилно приложение „Помогни ми“ | НБПП | 2024-2026 | Информираност на гражданите за правата им и за органите, от които могат да потърсят съдействие и защита. | 2024-10 000 лв.  2025-10 000 лв.  2026-10 000 лв. |  |  | брой информационни материали | 2023-1 бр. | 2024-1 бр.;  2025-1 бр.;  2026-1 бр. |
| 4. | Провеждане на обучителни семинари за превенция и защита от домашното насилие. | МВР | 2024 - 2026 | Осъществяване на взаимодействие между ГДНП, СДВР/ОДМВР за превенция и защита на пострадали от домашно насилие.  Повишаване на професионалния капацитет на служителите на МВР | 2024 - 13 780 лв.  2025 - 29 360 лв.  2026 - 29360 лв. |  |  | брой проведени семинари | 2023 - 1 | 2024-1  2025-2  2026-2 |
| 5. | Подготовка и провеждане на информационни кампании за превенция и защита на жертвите на домашно насилие. Разработване и отпечатване на информационни материали. | МВР | 2025  2026 | Повишаване информираността на гражданите за превенция и защита от домашно насилие чрез разработване и разпространение на информационни материали. | 2025-20 000 лв.  2026-20 000 лв. |  |  | брой проведени  информационни кампании | 2023 - 0 | 2025-1  2026-1 |
| 6. | Информационна кампания за популяризиране на НТЛД 116 111 | ДАЗД | 2024-2026 | Популяризиране на НТЛД сред децата, като възможност за консултиране, подкрепа и лесен достъп за подаване на сигнал за дете в рискова ситуация | 2024-30 000 лв.  2025-30 000 лв.  2026-30 000 лв. |  |  | Брой проведени информационни кампании годишно | 0 (2023) | 1 кампания |
| 7. | Разпространение (чрез интернет, СМО или чрез кампании) на инициативи, добри практики, информационни материали. | ДАЗД | 2024-2026 | Повишава информираността и чувствителността на обществеността по отношение на домашното насилие и сигнализиране на НТЛД. | В рамките на бюджета на ДАЗД |  |  | Брой създадени и разпространени материали за НТЛД | 1500 бр. материали за 2023 г. | За 2024 г. 1500;  За 2025 г. 1600;  За 2026 г. 1600 бр. материали |
| **СПЕЦИАЛИЗИРАНИ УСЛУГИ ЗА ПРЕДОСТАВЯНЕ НА ЗАЩИТА, ПОМОЩ И ПОДКРЕПА НА ЛИЦА,**  **ПОСТРАДАЛИ ОТ ДОМАШНО НАСИЛИЕ ИЛИ В РИСК** | | | | | | | | | | |
| **І. НАЦИОНАЛНА ТЕЛЕФОННА ЛИНИЯ ЗА ПОМОЩ НА ЛИЦА, ПОСТРАДАЛИ ОТ ДОМАШНО НАСИИЛЕ ИЛИ В РИСК**  **Дейностите са в изпълнение на Цел 3** | | | | | | | | | | |
| 1. | Правни консултации от адвокати на Националния телефон за правна помощ на лица пострадали от домашно насилие | НБПП | 2024-2026 | Информираност на гражданите за правата им, реда и начина за защитата им. | 2024 г. – 1 500 лв.  2025 г.-1 500 лв.  2026 г.-1 500 лв. |  |  | брой консултирани лица | 2023-0 | 2024-30 ;  2025-30 ;  2026 -30 |
| 2  2. | Администриране и поддържане функционирането на НТЛД 116 111 и чат приложението към нея. | ДАЗД | 2024-2026 | Линията функционира в режим 24/7 и е безплатна. На линията лицата и децата, които се обаждат могат да получат професионално консултиране и подкрепа. При данни за риск за дете, незабавно се сезират органите за закрила на детето, в чийто обхват се намира то за проучване и предприемане на мерки и действия за защита, като Агенцията проследява предприетите мерки до отпадане на риска за детето. | 2024 – 22 420 лв.  2025 – 24 660 лева  2026 – 27 130 лева |  |  | Брой обаждания (вкл. консултации) | 7000 бр. обаждания вкл. консултации за 2023 г. | За 2024 г. 7800;  За 2025 г. 8000;  За 2026 г. 8200 бр. обаждания вкл. консултации |
| **ІI. СОЦИАЛНО, ПСИХОЛОГИЧЕСКО И ПРАВНО КОНСУЛТИРАНЕ И СПЕЦИАЛИЗИРАНИ ПРОГРАМИ ЗА ВЪЗСТАНОВЯВАНЕ И/ИЛИ ЗАЩИТА НА ЛИЦА ИЛИ ДЕЦА, ЖЕРТВИ НА ДОМАШНО НАСИЛИЕ ИЛИ СВИДЕТЕЛИ, В КОНСУЛТАТИВЕН ЦЕНТЪР**  **Дейностите са в изпълнение на Цел 3** | | | | | | | | | | |
| 1. | Правни консултации в Регионални центрове за консултиране към Адвокатските съвети в страната. | НБПП  Партньори:  АС към АК в страната. | 2024-2026 | Информираност на гражданите за правата им, реда и начина за защитата им | 2024 г.- 3 000 лв.  2025 г.-3 000 лв.  2026 г.-3 000 лв. |  |  | брой консултирани лица | 2023 - 60 | 2024 -60  2025 -60  2026 – 60 |
| 2. | Разширяване на мрежата на Регионалните центрове в страната | НБПП  Партньори:  АС към АК в страната | 2024-2026 | Улесняване на достъпа до правна помощ на гражданите. | От бюджета на НБПП предоставени на АС към АК по чл. 19 от ЗПП |  |  | брой новооткрити центрове за консултиране | 2023 - 4 | 2024 -2;  2025 -1;  2026 -1 |
| 3. | ,,Правна клиника‘‘ (с приоритет жени и деца, пострадали от домашно насилие) с основни дейности ,,Информиране и консултиране‘‘ и ,,Застъпничество и посредничество‘ | Столична община с партньор: Фондация ,,Асоциация Анимус‘‘ | 2024 - 2026 | Психологическо консултиране;  Юридическо консултиране;  Процесуално представителство  Капацитет на услугата за 1 година (14.09.2023г – 11.08.2024г): 150 места, въз основа на Анекс към договор № СОА22-ДГ56-2465/12.08.2022г. | В рамките на одобрените със ЗДБРБ за съответната година средства за делегираните от държавата дейности  2024 – 90 000 лв.  2025 - 90 000 лв.  2026 - 90 000 лв. |  |  | брой потребители годишно | 2023 - 119 | 2024-150  2025- 150 2026- 150 |
| 4. | Информиране и консултиране | АСП | 2024-2026 | Повишаване информираността на гражданите по отношение на специализираните програми за възстановяване и защита от домашно насилие в Консултативен център | За сметка на бюджета на АСП |  |  | брой консултирани лица | 2023 - 0 | 2024 -300  2025 -300  2026 -300 |
| 5. | Конкурсна процедура за финансиране на проекти за социално, психологическо и правно консултиране и специализирани програми за възстановяване и/или защита на лица или деца, жертви на домашно насилие или свидетели, в консултативен център. | АМС | 2024-2026 | Социално, психологическо и правно консултиране  Процесуално представителство | 2024 -250 000 лв.  2025 -187 500 лв.  2026 -187 500 лв. |  |  | брой потребители годишно | 2023 - 0 | 2024 – 150  2025 – 56  2026 – 56 |
| **ІII. СОЦИАЛНО, ПСИХОЛОГИЧЕСКО И ПРАВНО КОНСУЛТИРАНЕ И СПЕЦИАЛИЗИРАНИ ПРОГРАМИ ЗА ВЪЗСТАНОВЯВАНЕ И/ИЛИ ЗАЩИТА НА ЛИЦА ИЛИ ДЕЦА, ЖЕРТВИ НА ДОМАШНО НАСИЛИЕ ИЛИ СВИДЕТЕЛИ, В ЗАЩИТЕНО ЖИЛИЩЕ**  **Дейностите са в изпълнение на Цел 3** | | | | | | | | | | |
| 1. | Конкурсна процедура за финансиране на проекти за социално, психологическо и правно консултиране и специализирани програми за възстановяване и/или защита на лица или деца, жертви на домашно насилие или свидетели, в защитено жилище | АМС | 2024-2026 | Предоставяне на социално, психологическо и правно консултиране на пострадали от домашно насилие; предоставяне на подслон, консултации, застъпничество и посредничество, терапия и обучения на жертвите | 2024-150 000 лв.  2025-150 000 лв.  2026-150 000 лв. |  |  | брой потребители годишно | 2023 - 0 | 2024-15  2025-20  2026-20 |
| 2. | Информиране и консултиране | АСП | 2024-2026 | Повишаване информираността на гражданите по отношение на специализираните програми за възстановяване и защита от домашно насилие в Защитено жилище | За сметка на бюджета на АСП |  |  | брой консултирани лица | 2023 - 0 | 2024 -300  2025 -300  2026 -300 |
| **СПЕЦИАЛИЗИРАНИ ПРОГРАМИ ЗА ПРОЕДОЛЯВАНЕ НА АГРЕСИЯТА И СПРАВЯНЕ С ГНЕВА ЗА ИЗВЪРШИТЕЛИ НА ДОМАШНО НАСИЛИЕ, КОИТО ВКЛЮЧВАТ СОЦИАЛНО И ПСИХОЛОГИЧЕСКО КОНСУЛТИРАНЕ**  **Дейностите са в изпълнение на Цел 3** | | | | | | | | | | |
| 1. | Конкурсна процедура за финансиране на социално, психологическо и правно консултиране за извършители на домашно насилие за преодоляване на агресията и справяне с гнева чрез специализирани програми в Консултативен център по проблемите на домашното насилие | АМС | 2024-2026 | Намален брой инциденти/случаи на домашно насилие.  Подобрена емоционална регулация.  Подобрени междуинституционални отношения.  Устойчивост на инициативата.  Повишена осведоменост и ангажираност. | 2024 - 50 000 лв.  2025 – 112 500 лв.  2026 – 112 500 лв. |  |  | брой лица, завършили програмата | 2023-0 | 2024-6  2025-15  2026-15 |
| 2. | Осъществяване на координация с организации, работещи по темата за превенция на насилието и възстановяване на жертви на домашно насилие, с оглед социално и психологическо консултиране на капсулирани и маргинализирани групи. Привличане на медиатори, неформални лидери за работа с ромските общности | ДАЗД  Партньори:  НПО  Общини | 2024-2026 | Активно приобщаване на уязвими групи хора в социалния живот и гарантиране на техните права. | 2024- 3 000 лева  2025- 3 000 лева  2026 – 3 000 лева |  |  | Брой проведени срещи годишно | 0 (2023) | 2024-1 бр.  2025-1 бр.  2026-1 бр. |
| 3. | Информиране и консултиране | АСП | 2024-2026 | Повишаване информираността на гражданите по отношение на специализираните програми за преодоляване на агресията и гнева за извършители на домашно насилие | За сметка на бюджета на АСП |  |  | брой консултирани лица | 2023 - 0 | 2024 -300  2025 -300  2026 -300 |

Списък на съкращенията

ЗЗДН - Закона за защита от домашното насилие

АМС - Администрация на Министерския съвет

МВР - Министерство на вътрешните работи

НИП - Национален институт на правосъдието

ЕСПЧ - Европейски съд по правата на човека

АСП - Агенция за социално подпомагане

МП - Министерство на правосъдието

НБПП - Национално бюро за правна помощ

АС към АК - Адвокатски съвети към адвокатските колегии

ГДНП - Главна дирекция „Национална полиция“

МОН - Министерство на образованието и науката

ДАЗД - Държавна агенция за закрила на детето

НЦОЗА - Национален център по обществено здраве и анализи

БАПЗГ - Българска асоциация на професионалистите по здравни грижи

НСОРБ - Национално сдружение на общините в Република България

НПО - Неправителствена организация

1. Доклад за прилагането на закона и за дейността на Прокуратурата и на разследващите органи през 2023 г. <https://prb.bg/bg/pub_info/dokladi-i-analizi> [↑](#footnote-ref-1)
2. Годишен отчет за 2023 г. на Националния институт на правосъдието <https://nij.bg/%D0%B7%D0%B0-%D0%BD%D0%B8%D0%BF/%D0%BD%D0%BE%D1%80%D0%BC%D0%B0%D1%82%D0%B8%D0%B2%D0%BD%D0%B8-%D0%B8-%D1%81%D1%82%D1%80%D0%B0%D1%82%D0%B5%D0%B3%D0%B8%D1%87%D0%B5%D1%81%D0%BA%D0%B8-%D0%B4%D0%BE%D0%BA%D1%83%D0%BC%D0%B5%D0%BD%D1%82%D0%B8/%D0%B3%D0%BE%D0%B4%D0%B8%D1%88%D0%BD%D0%B8-%D0%BF%D0%BB%D0%B0%D0%BD%D0%BE%D0%B2%D0%B5-%D0%B8-%D0%BE%D1%82%D1%87%D0%B5%D1%82%D0%B8> [↑](#footnote-ref-2)
3. Годишен отчет за дейността на АСП за 2023 г. <https://asp.government.bg/bg/za-agentsiyata/misiya-i-tseli/otcheti-i-dokladi/> [↑](#footnote-ref-3)
4. ГОДИШЕН ОТЧЕТЕН ДОКЛАД НА НБПП ЗА 2023 г. <https://mjs.bg/home/index/29ecd10f-3d3a-47e6-80fc-b0bf2c070fa2?top=1> [↑](#footnote-ref-4)
5. Доклад за дейността на Министерство на вътрешните работи през 2023 г. <https://iacp-sofia.mvr.bg/%D0%BC%D0%B8%D0%BD%D0%B8%D1%81%D1%82%D0%B5%D1%80%D1%81%D1%82%D0%B2%D0%BE%D1%82%D0%BE/programni-dokumenti-otcheti-analizi/%D0%BF%D1%80%D0%BE%D0%B3%D1%80%D0%B0%D0%BC%D0%BD%D0%B8-%D0%B4%D0%BE%D0%BA%D1%83%D0%BC%D0%B5%D0%BD%D1%82%D0%B8-%D0%BE%D1%82%D1%87%D0%B5%D1%82%D0%B8-%D0%B8-%D0%B0%D0%BD%D0%B0%D0%BB%D0%B8%D0%B7%D0%B8/%D0%BE%D1%82%D1%87%D0%B5%D1%82%D0%B8-%D0%B8-%D0%B0%D0%BD%D0%B0%D0%BB%D0%B8%D0%B7%D0%B8> [↑](#footnote-ref-5)
6. <https://www.eeagrants.bg/programi/vtreshni-raboti/novini/obucheniya-na-policzejski-sluzhiteli-i-merki-sreshhu-domashnoto-nasilie> [↑](#footnote-ref-6)
7. <https://www.mvr.bg/gdnp/%D0%B4%D0%B5%D0%B9%D0%BD%D0%BE%D1%81%D1%82%D0%B8/%D0%BF%D1%80%D0%BE%D0%B5%D0%BA%D1%82%D0%B8/%D0%BC%D0%B5%D0%B6%D0%B4%D1%83%D0%BD%D0%B0%D1%80%D0%BE%D0%B4%D0%BD%D0%B8-%D0%BF%D1%80%D0%BE%D0%B5%D0%BA%D1%82%D0%B8/%D0%BF%D1%80%D0%B5%D0%B3%D0%BB%D0%B5%D0%B4/%D0%BC%D0%B5%D0%B6%D0%B4%D1%83%D0%BD%D0%B0%D1%80%D0%BE%D0%B4%D0%BD%D0%B8-%D0%BF%D1%80%D0%BE%D0%B5%D0%BA%D1%82%D0%B8/%D0%B8%D0%BD%D0%BE%D0%B2%D0%B0%D1%82%D0%B8%D0%B2%D0%BD%D0%B8-%D1%80%D0%B5%D1%88%D0%B5%D0%BD%D0%B8%D1%8F-%D0%B7%D0%B0-%D0%BE%D0%B3%D1%80%D0%B0%D0%BD%D0%B8%D1%87%D0%B0%D0%B2%D0%B0%D0%BD%D0%B5-%D0%BD%D0%B0-%D0%B4%D0%BE%D0%BC%D0%B0%D1%88%D0%BD%D0%BE%D1%82%D0%BE-%D0%BD%D0%B0%D1%81%D0%B8%D0%BB%D0%B8%D0%B5---%D0%B8%D0%B7%D0%B8%D0%B4%D0%B0> [↑](#footnote-ref-7)
8. Проучване на общественото мнение „Домашното насилие в българското общество (януари 2024)“ на Изследователски център "Тренд", проведено сред 1016 пълнолетни български граждани между 17 и 24 януари 2024 г. Проучването е проведено по метода на прякото полустандартизирано интервю "лице в лице". <https://rctrend.bg/project/%d0%b4%d0%be%d0%bc%d0%b0%d1%88%d0%bd%d0%be%d1%82%d0%be-%d0%bd%d0%b0%d1%81%d0%b8%d0%bb%d0%b8%d0%b5-%d0%b2-%d0%b1%d1%8a%d0%bb%d0%b3%d0%b0%d1%80%d1%81%d0%ba%d0%be%d1%82%d0%be-%d0%be%d0%b1%d1%89%d0%b5/> [↑](#footnote-ref-8)
9. Изследването е проведено за БНТ между 1 и 9 февруари 2024 г. сред 808 души по метода „лице в лице“ с таблети. Извадката е представителна за пълнолетното население на страната. Максималното стандартно отклонение е ±3.5% при 50-процентните дялове. 1% от извадката е равен на около 54 хиляди души. <https://www.gallup-international.bg/48108/bnt-domestic-violence-children-women-men/> [↑](#footnote-ref-9)
10. Проект „Превенция и противодействие на насилието срещу жени и домашното насилие“, осъществяван с подкрепата на програма „Правосъдие” на Норвежкия финансов механизъм 2014-2021 г. – средствата от 92 090 лв. са изразходвани към м. април 2024 г. когато проектът приключва. [↑](#footnote-ref-10)
11. Проект BGJUSTICE-4.001-0001-С01/20.02.2020 „Подобряване на достъпа до правосъдие на лица, живеещи под прага на бедност със специален фокус върху жени, деца и ромска общност“, Програма „Правосъдие“ НФМ 2014-2021 г. – средствата от 15 000 лв. са изразходвани към м. април 2024 г., когато проектът приключва. [↑](#footnote-ref-11)
12. Дейност 2, Проект "Ефективни политики за всички деца" с код на процедурата BG05SFPR002-2.004 "Надграждане на капацитета на системите за закрила на детето“ по Програма "Развитие на човешките ресурси"- експерти от ДАЗД да подкрепят работещите в отделите за „Закрила на детето“ към дирекциите „Социално подпомагане“, медицински лица, работещи с деца от лечебни заведения, служители на МВР – инспектори от Детска педагогическа стая и Районни управления при областните дирекции на МВР, служители от общините – представители от МКБМН и дирекция „Социални дейности“, служители от Регионалните управления на образованието, Регионалните здравни инспекции, Районни съдилища в страната, Районни прокуратури [↑](#footnote-ref-12)
13. Проект BGJUSTICE-4.001-0001-С01/20.02.2020 „Подобряване на достъпа до правосъдие на лица, живеещи под прага на бедност със специален фокус върху жени, деца и ромска общност“, Програма „Правосъдие“, НФМ 2014-2021 г. средствата от 25 500 лв. са изразходвани към м. април 2024 г., когато проектът приключва. [↑](#footnote-ref-13)
14. Проект BGJUSTICE-4.001-0001-С01/20.02.2020 „Подобряване на достъпа до правосъдие на лица, живеещи под прага на бедност със специален фокус върху жени, деца и ромска общност“, Програма „Правосъдие“, НФМ 2014-2021 г. средствата от 16 400 лв. са изразходвани към м. април 2024 г., когато проектът приключва. [↑](#footnote-ref-14)